OSIYO TARAQQIYOT BANKI ISHTIROKIDA “AMU-ZANG MASHINA KANALI TIZIMINI TIKLASH” LOYIHASINI AMALGA OSHIRISH CHORA-TADBIRLARI TOʻGʻRISIDA
(resolution, 2013-02-18)

Suv xoʻjaligi infratuzilmasini yanada takomillashtirish, irrigatsiya tizimlarining samarali faoliyat koʻrsatishini taʼminlash va suv resurslarini boshqarishning zamonaviy metodlarini joriy etish, shuningdek Osiyo taraqqiyot banki bilan hamkorlikni kengaytirish maqsadida Vazirlar Mahkamasi qaror qiladi: 1. Osiyo taraqqiyot banki Direktorlar kengashi “Amu-Zang mashina kanali tizimini tiklash” loyihasini (keyingi oʻrinlarda loyiha deb ataladi) amalga oshirish uchun Oʻzbekiston Respublikasiga qarz berishni maʼqullaganligi maʼlumot uchun qabul qilinsin, unga muvofiq: loyihaning 112,6 mln AQSH dollari miqdoridagi umumiy qiymati va uni moliyalashtirishda, shu jumladan Osiyo taraqqiyot bankining besh yillik imtiyozli davrni qoʻshgan holda 25 yil muddatda 1-ilovaga* muvofiq qaytariladigan 73,2 mln AQSH dollari miqdoridagi qarzini hisobga olgan holda tomonlarning ishtirok etishi sxemasi belgilangan; loyihani amalga oshirish besh yil muddatga belgilangan; loyiha Surxondaryo viloyatining beshta tumanida Angor, Jarqoʻrgʻon, Qumqoʻrgʻon, Muzrabod va Termiz tumanlarida amalga oshiriladi; loyihani amalga oshirish davrida (2004—2008-yillar) Osiyo taraqqiyot banki qarzi boʻyicha foizlar va vositachilik haqini toʻlash qarz mablagʻlari hisobiga amalga oshiriladi. 2. Quyidagilar: “Amu-Zang mashina kanali tizimini tiklash” loyihasini moliyalashtirishga ajratiladigan Osiyo taraqqiyot banki qarzini toʻlash sxemasi hamda jadvali 2 va 3-ilovalarga* muvofiq; 3. Oʻzbekiston Respublikasi Moliya vaziri Osiyo taraqqiyot banki bilan qarz bitimini, shuningdek Oʻzbekiston Respublikasi Hukumati va tanlab olingan tijorat banklari oʻrtasidagi qayta kreditlash toʻgʻrisidagi bitimni Oʻzbekiston Respublikasi Hukumati nomidan imzolashga vakil qilinsin. 4. Oʻzbekiston Respublikasi Adliya vazirligi Oʻzbekiston Respublikasi Hukumati va Osiyo taraqqiyot banki oʻrtasidagi qarz bitimi yuzasidan belgilangan tartibda yuridik xulosa bersin. 6. Oʻzbekiston Respublikasi Qishloq va suv xoʻjaligi vazirligi loyihani amalga oshirish boʻyicha ijro etuvchi agent etib belgilansin. Loyihani samarali amalga oshirish uchun Oʻzbekiston Respublikasi Qishloq va suv xoʻjaligi vazirligiga hamda Surxondaryo viloyati va loyihalarga kiritilgan tumanlar hokimlariga kredit mablagʻlaridan foydalanilishini nazorat qilish va hisobga olib borish, shuningdek Osiyo taraqqiyot banki tartibotlariga hamda Oʻzbekiston Respublikasi qonun hujjatlariga muvofiq zarur hisobotlar va hujjatlarni oʻz vaqtida tayyorlash va kiritishni taʼminlash masʼuliyati yuklansin. 7. Oʻzbekiston Respublikasi Qishloq va suv xoʻjaligi vazirligi bir oy muddatda: manfaatdor vazirliklar va idoralar bilan birgalikda Vazirlar Mahkamasiga loyihaning barcha xarajatlari yigʻma smetasini, shuningdek Osiyo taraqqiyot banki qarzining berilishi, undan foydalanish va uni qaytarish tartibini tasdiqlash uchun kiritsin; Qishloq va suv xoʻjaligi vazirligi huzurida loyihani boshqarish guruhini tashkil etsin. 8. Belgilansinki, loyihaga kiritilgan tumanlarda tajriba tariqasida: 2005-yil hosilidan boshlab, loyihani amalga oshirish davrida davlat ehtiyojlari uchun xarid qilish topshiriqlari oʻrniga Osiyo taraqqiyot banki bilan qarz bitimi shartlariga muvofiq paxta xom ashyosi va don mahsulotlariga davlat xarid kvotalari belgilanadi; paxta xom ashyosi va don mahsulotlari boʻyicha davlat xarid kvotalarini bajargan qishloq xoʻjaligi mahsulotlari yetishtiruvchilar xarid kvotalaridan ortiqcha yetishtirilgan mahsulotlarni shartnomaviy narxlar boʻyicha sotish huquqiga egadirlar. 9. Oʻzbekiston Respublikasi Iqtisodiyot vazirligi, Qishloq va suv xoʻjaligi vazirligi Surxondaryo viloyati hokimligi va loyihaga kiritilgan tumanlar hokimliklari bilan birgalikda bir oy muddatda loyihadagi tumanlarning qishloq xoʻjaligi korxonalari uchun belgilanadigan xarid kvotalarini taqsimlash tartibini ishlab chiqsinlar va Vazirlar Mahkamasiga kiritsinlar. 10. Oʻzbekiston Respublikasi Iqtisodiyot vazirligi, Moliya vazirligi Qishloq va suv xoʻjaligi vazirligining asoslangan hisob-kitoblariga binoan, 2005-yildan boshlab har yili investitsiya dasturlarini shakllantirishda loyihani amalga oshirish boʻyicha Oʻzbekiston Respublikasi ulushi moliyalashtirilishini nazarda tutsinlar. 11. Oʻzbekiston Respublikasi Hukumati va Osiyo taraqqiyot banki oʻrtasida erishilgan bitimga hamda Oʻzbekiston Respublikasi Soliq va Bojxona kodekslariga muvofiq loyiha doirasida import qilinadigan (respublikada ishlab chiqarilmaydigan) asbob-uskunalar, materiallarning investitsiya davri mobaynida bojxona toʻlovlaridan (bojxonada rasmiylashtirish yigʻimlaridan tashqari) ozod etilishi maʼlumot uchun qabul qilinsin. 12. Oʻzbekiston Respublikasi Tashqi ishlar vazirligi Oʻzbekiston Respublikasi Qishloq va suv xoʻjaligi vazirligi buyurtmanomalariga binoan, koʻrsatib oʻtilgan loyihani ishlab chiqishda va amalga oshirishda qatnashuvchi xorijiy mutaxassislar uchun kelish vizalari konsullik yigʻimlari undirilmasdan rasmiylashtirilishini belgilangan tartibda taʼminlasin. 13. Oʻzbekiston Respublikasi Ichki ishlar vazirligi Oʻzbekiston Respublikasi Qishloq va suv xoʻjaligi vazirligi buyurtmanomalariga binoan, koʻrsatib oʻtilgan loyihani ishlab chiqishda va amalga oshirishda qatnashuvchi xorijiy mutaxassislarga, ularni davlat boji toʻlovidan ozod qilgan holda, koʻp martalik vizalar berilishini hamda vizalar muddati uzaytirilishini, shuningdek ularni vaqtinchalik roʻyxatdan oʻtkazishni va vaqtinchalik roʻyxatdan oʻtkazish muddati uzaytirilishini taʼminlasin. 14. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov zimmasiga yuklansin.